**НАСТАВНА ТЕМА: ОПШТЕ ГЕОГРАФСКЕ ОДЛИКЕ АМЕРИКЕ**

**Обрада наставне јединице:**

**Природно-географске одлике и регионална подела Северне и Средње Америке:**

***- Прво прочитај стране 100-106 уџбеника и препиши тезе у свеску:***

**-Географски положај.** Цела Северна Америка се налази на северној Земљиној полулопти, највећим делом је у умереном појасу и најближа је северном полу.

- **Површина** Севрне Америке је 24.213.000 км² - 3. по величини) и има 573.000.000 (4. иза Европе) становника.

- **Рељеф.** Обале су разуђене на северу, североистоку и северозападу. Највећи заливи су: Мексички, Хадсонов и Калифорнијски. Највећа полуострва су: Аљаска, Лабрадор, Калифорнија, Флорида, Јукатан. Највећа острва су: Гренланд, Њуфаундленд, Бафинова земља, Викторија, Елзмир, Ванкувер, Куба, Хаити, Јамајка, Порторико. Највећи архипелаги су: Канадски, Алеутски, Бахамски и Антилски (Велики и Мали).

- ***Рељеф Северне Америке чине:*** **1. Канадски штит** на северу континента који уоквирује Хадсонов залив - древна континентална платформа са ледничким облицима рељефа и језерима, висине је од 150-1200 м. **2. Централни басен** (Средишња низија) се простире јужно од Канадског штита - простор централних равница који обухвата источни део басена реке Мисисипи и на крајњем југу прелази у Мексичку низију која је изграђена од наноса Мисисипија у приобаљу Мексичког залива. Појас приморских низија се наставља уз Атлантик до Њујорка и Панаме. **3. Високе равнице** се простиру западно од Централног басена на прелазу ка Кордиљерима. Налазе се на степеничастим платоима од седиментних стена (висине од 500-1700 м), раздвојених долинама река. **4.** Западно од Високих равница простире се **венац младих веначних планина** меридијанског правца – **Кордиљери** (шпански - ланац). Протежу се од Аљаске на северу (9.000 км) до Огњене земље на југу Јужне Америке, где се зову Анди. У планинском венцу Кордиљера се истичу Стеновите планине. Између планинских венаца су смештене котлине (Велики басен), платои и висоравни (Колумбијска, Колорадо и Мексичка).Планински венци се стрмо уздижу изнад уског приобалног појаса уз Тихи океан и затим постепено прелазе у широке и мочварне низије уз обале Мексичког залива и Карипског мора. Цео простор је испресецан бројним раседима за које су везани вулкани (Оризаба, Катмај и др.), земљотреси и ерупције и гејзири. **5. Апалачи** – старе громадне планине на истоку, протежу се 2500 км, а високе до 2000 м. Настале су пре 350 милиона година, под шумом су и има наслага угља. На западу у кречњацима је Мамутова пећина. **6. Карипска острва** укључују архипелаге Велики и Мали Антили и Бахами, Тринидад и Тобаго и многа друга острва, а одликује их претежно планински рељеф са вулканским врховима (угашени и активни вулкани) који прелазе и 3000 м (о. Хаити).

***- Клима.*** У Северној Америци су заступљени сви типови климе (**поларних пустиња, тундре, субарктичка,океанска, континентална, умерена са врућим летима, средоземна, полупустињска, пустињска, планинска, савана, тропска кишна**), а главни чиниоци су рељеф и морске струје. Током изузетно врелих летњих дана у равницама источно од Стеновитих планина, **честа је појава вртложних ветрова – торнада**. На **климу** **Средње Америке** највише утиче надморска висина, што се испољава у висинској појасности: *тера калиенте (0-900 м), тера темплада (900-1800 м)“зона кафе“, тера фрија (1800-3000 м – пшеница, воће, поврће).* **Пасати** доносе карипској обали двоструко више падавина, него што их има Пацифичка.Крајем лета и током јесени Средња Америка је на удару циклона – **урагана.**

***- Воде.*** Северна Америка је богата површинским водама. Речна мрежа је добро, али неравномерно развијена. Највише река припада сливу Атлантског и Северног леденог океана. **Веће реке** су: Мисисипи са Мисуријем (инд. отац вода), Макензи, Јукон, Сен Лоренс, Рио Гранде, Нелсон са Саскачивеном, Арканзас, Колорадо, Колумбија, Фрејзер и Јукон. Северна Америка је **богата** **језерима** нарочито ледничким у границама Канадског штита – **Велика Америчка језера: Горње, Мичиген, Хјурон, Ири и Онтарио** (не леде се и са реком Сен Лоренс чине пловни пут „Свети Лоренс“)**.** Највеће језеро Средње Америке је Никарагва.

***-Природне зоне*** од севера ка југу континента су: поларне пустиње, тундра, тајга, проређене листопадне шуме, прерије, средоземна, полупустиња, пустињска, планинска, савана, тропске кишне шуме.

***- Национални паркови су:*** Јелоустон, Велики кањон, Јосемит и Хаваји.

*-* ***Одговорити на питања у уџбенику на стр. 103 (првих 5) и 106 (прва 4) у свесци.***

**Обрада наставнe јединицe:**

**Демографске одлике и политичка подела Северне и Средње Америке:**

***- Прво прочитати стране 107-109 уџбеника и преписти најбитније тезе у свеску:***

***-*** У**Англоамерици** живи 355 милиона становника и већина је европског порекла. **Расни и етнички састав** је сложен због насељавања. У **Средњој Америци** живи око 150 милиона, а у **Карибима** око 40 милиона становника.

- **Староседеоци су: Индијанци и Инуити** („прави људи“) припадници монголоидне расе. Процењује се да је пре доласка Европљана било око милион Индијанаца, разврстаних у стотине племена. Развој им је прекинула европска колонизација (16-18. век), земља им је отета, физички су истребљивани и сатерани у бесплодне резервате. У САД данас живи око 2,5 милиона Индијанаца и Инуита.

**- Индијански народи Маје, Астеци, Толтеци** су основали цивилизоване државе. У Гватемали преовлађују Индијанци, у Хондурасу креоли, а у осталим земљама Средње Америке местици.

**- Основно становништво Северне Америке** чине досељеници из разних земаља Европе (њихови потомци): Велике Британије, Француске, Шпаније. У Северној Америци живи око 40 милиона **Афроамериканаца** – воде порекло од робова из Африке, допреманих за рад на плантажама. Ропство у Америци је укинуто 1863. године, али је црначко становништво још дуго било обесправљено.

- Временом су се мешале различите расе и народи и тако су настали мулати (бела и црна раса), местици (бела и жута раса), замбоси (жута и црна раса) и креоли (потомци колонизатора). Настала је мешавина језика, обичаја и традиција, што је довело до стварања нових народа. На Бахамским острвима, Хаитију и Јамајци већину становништва чине црнци, а на Куби и Доминиканској Републици мулати.

- **Језици и религије:** У **Англоамерици** службени језици су **енглески** (САД) **и француски** (Канада). У **Средњој Америци** службени језици су **шпански** (Мексико и земље Средње Америке), **енглески** (Белизе и нека карипска острва) и **француски** (Хаити и нека карипска острва). Нека индијанска племена су сачувала своје језике посебно у Мексику.

- У **Англоамерици** већина становништва припада **хришћанској вери,** а у **Средњој Америци** је главна религија **католичанство.**

**- Густина насељености** Северне Америке је неравномерна. Најгушће су насељени источни (атлантски) део континента, део око Великих језера и поједини делови обале САД-а уз Тихи океан. У осталим деловима континента густина насељености је мала, нарочито у Канади. Средња Америка је најгушће насељени део Латинске Америке, а највећа густина је на Карипским острвима. У потрази за послом велики број становника Средње Америке одлази у САД и Канаду, многи од њих илегално (више од ½ људи који су се у последњој деценији уселили у САД, потиче из Латинске Америке, а највише из Мексика).

**- У Англоамерици** преко ¾ становништва живи у градовима, удео старијих од 65 година је висок, природни прираштај је низак, а жене у просеку рађају по двоје деце. САД и Канада су најурбанизованије земље света и становништво им је најпокретљивије због посла – америчка породица се пресељава просечно једном у 5-6 година.

- **У Средњој Америци** преко 1/3 становништва у свим земљама чини младо становништво, природни прираштај је висок, а уравнотежен је однос сеоског и градског становништва.

*-* ***Одговорити на питања (прва 3) у уџбенику на крају наставне јединице стр. 109 у свесци.***

***- Уз помоћ уџбеника и атласа стр. 58 и 64. Попиши државе и главне градове Северне и Средње Америке.***

**- Посетите обавено страницу <https://online.seterra.com/en/vgp/3015> на којој можете вежбати где се која држава налази. Називи држава су на енлеском језику, па можете на овај начин вежбати и њега. Уз помоћ ове игрице (апликације) ће те научити где се која држава налази у Северној и Сердњој Америци и њихове заставе.**

**- Посетите страницу <https://www.shtreber.com/Geografija-za-sedmi-razred> има занимљивих ствари.**

**Усликане одговоре на питања и преписане тезе у свесци слати на мој e-mail: sizor@sbb.rs, а остала комуникација је преко Vibera.**